Onthou julle nog destyds se dadelbolletjies – naas crunchies was dit sekerlik van die lekkerste tuisgemaakte soetgoed waaraan ek my kleintyd gereeld vergryp het. Deesdae sien ek hulle weer gereeld op veral padstalle se rakke en dit kos wilskrag om nie 'n pakkie te koop nie – maar dan onthou ek weer die resep – die baie margarien en suiker waarby die dadels en mariebeskuitjies ingemeng is. Dis toe wat ek dit goeddink om so bietjie te timmer aan die oudagse lekkerte.
Ons maak graag ons eie veeldoelige braaisous wat sommer as marinade ook dien en ook in 'n potjie gebruik kan word.
So sonder dat ons dit eintlik beplan het, het ons Vrydagaande uitgedraai op kitskos wat ek self maak. Die aanbod wissel van pizza tot schnitzel, natchos en selfs 'n gesonde gatzby van tyd tot tyd. Maar dis veral die hamburgers waarvan my gesin nie genoeg kan kry nie.
Dis veral die wintervrugte en wortelgroentes wat goed kan instaan vir 'n vullende slaai wanneer die weer sy koue tande wys.
Noudat ons weet hoe belangrik poli-onversadigde vette en spesifiek omega 3-vetsure vir goeie gesondheid is, is dit tyd om lekker vis gaar te maak. Met snoek is ons meer as vertroud, maar partykeer wonder ons hoe om te maak met 'n varswatervis soos forel, wat soortgelyk aan salm is maar net baie meer bekostigbaar.
Daar is darem maar net iets spesiaals aan 'n varsgebakte skon om saam met jou gunsteling tee (deesdae is myne die Carmien groen rooibos Earl Grey) te geniet. Ek het nou al so baie vertel hoe my ma ons leer skons bak het, die botter netjies ingevryf en die meel hoog gelig om lug te kry.
Omdat die neutmele so duur is, het ek bitter gou besef dis nie 'n volhoubare opsie as jy so vinnig so my huishouding bv deur 'n baksel beskuit draf nie. So ek het intensief begin soek na ander alternatiewe. Totdat ek klappermeel ontdek het, nie net gaan dit nie heeltemal jou begroting buite beheer laat gaan nie, maar werk dit eintlik baie lekker as jy net eers die verhoudings onder beheer het.